stanford-oval/wikipedia huggingface dataset:
Moottoripyöräilyn Grand Prix -kausi 1978
Pisteet > 500cc

| Sij>  | Kuljettaja | Pyörä | Pisteet |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Kenny Roberts | Yamaha | 110 | - | 12 | 15 | 15 | 15 | 12 | 12 | 4 | - | 15 | 10 |
| 2. |  Barry Sheene | Suzuki | 100 | 15 | 6 | 10 | 10 | 6 | 10 | 10 | 15 | - | 10 | 8 |
| 3. |  Johnny Cecotto | Yamaha | 66 | - | 8 | 12 | - | - | 15 | - | 5 | 10 | 4 | 12 |
| 4. |  Wil Hartog | Suzuki | 65 | - | 2 | 4 | 6 | 5 | 6 | 15 | 12 | 15 | - | - |
| 5. |  Takazumi Katayama | Yamaha | 53 | - | 10 | - | - | - | 8 | 5 | 10 | 12 | 2 | 6 |
| 6. |  Pat Hennen | Suzuki | 51 | 12 | 15 | - | 12 | 12 | - | - | - | - | - | - |
| 7. |  Steve Baker | Suzuki | 42 | 10 | 5 | - | 4 | 8 | 2 | - | 8 | 5 | - | - |
| 8. |  Teuvo Länsivuori | Suzuki | 39 | - | 4 | 6 | - | 4 | - | 6 | 3 | 8 | 6 | 2 |
| 9. |  Marco Lucchinelli | Suzuki | 30 | - | - | 8 | - | 10 | - | 4 | - | - | 8 | - |
| 10. |  Michel Rougerie | Suzuki | 23 | - | - | 5 | - | - | 5 | 8 | - | - | - | 5 |
Ratamoottoripyöräilyn MM-sarjankaudet
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Lisa Haydon

| Lisa Haydon |
| --- | --- |
 Lisa Haydon vuonna 2018.
Henkilötiedot
Koko nimi:  Elisabeth Marie Lisa Haydon
Syntynyt: 17. kesäkuuta 1986 (ikä 38) Chennai, Tamil Nadu, Intia
Ammatti:  näyttelijä, malli, televisiojuontaja
Puoliso:  Dino Lalvani (vih. 2016)
Lapset:  3
Näyttelijä
Aktiivisena:  2010–2018
Aiheesta muualla
IMDb 
Elisabeth Marie ”Lisa” Haydon (s. 17. kesäkuuta 1986 Chennai, Tamil Nadu, Intia) on intialais-australialainen näyttelijä, malli ja televisiojuontaja. Hän näyttelee pääasiassa hindinkielisissä elokuvissa.
Yksityiselämä

Haydon syntyi Chennaissa australialaiselle äidille ja eteläintialaiselle isälle. Hänellä on seitsemän sisarusta. Haydon avioitui liikemies Dino Lalvanin kanssa lokakuussa 2016. Heille syntyi poika toukokuussa 2017.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2010 | Aisha | Aarti Menon | Hindi |  |
| 2011 | Rascals | Dolly | Hindi |  |
| 2012 | Racha | Itsenään | Telugu | Erikoisesiintyminen laulussa ”Racha” |
| 2014 | Queen | Vijayalakshmi | Hindi | Parhaan naissivuosan Filmfare Awards -ehdokkuus |
| 2014 | The Shaukeens | Ahana | Hindi |  |
| 2016 | Santa Banta Pvt Ltd | Queenie ”QT” Taneja | Hindi |  |
| 2016 | Housefull 3 | Jamuna ”Jenny” Patel | Hindi |  |
| 2016 | Ae Dil Hai Mushkil | Lisa D’Souza | Hindi |  |
Televisio

| Vuosi | Sarja | Rooli | Kanava | Muuta |
| --- | --- | --- | --- | --- |
| 2015–2016 | India’s Next Top Model | Juontaja/tuomari | MTV India | Tuotantokaudet 1 ja 2 |
| 2016–2017 | The Trip | Shonali | Bindass |  |
| 2018 | Top Model India | Juontaja/tuomari | Colors Infinity |  |
Aiheesta muualla

Wikimedia Commonsissa on kuvia tai muita tiedostoja aiheesta .
Lisa Haydon Internet Movie Databasessa. (englanniksi)
Magnus Uggla

| Magnus Uggla |
| --- | --- |
 Magnus Uggla vuonna 2013
Henkilötiedot
Syntynyt: 18. kesäkuuta 1954 (ikä 70) Östermalm, Tukholma, Ruotsi
Ammatti:  laulaja, näyttelijä
Muusikko
Aktiivisena:  1975–
Tyylilajit:  pop, rock, glam rock, punk, synth pop
Soittimet:  piano 
Levy-yhtiöt:  CBS, Columbia Records
  [ Muokkaa Wikidatassa ] [ ohje ]  
Per Allan Magnus Claësson Uggla (s. 18. kesäkuuta 1954 Östermalm, Tukholma, Ruotsi) on ruotsalainen muusikko ja näyttelijä. Hänen tunnetuimpia kappaleitaan ovat muun muassa ”Varning på stan” ja ”Mitt decennium”.
Hän nousi kuuluisuuteen vuoden 1977 aikoihin. Hänen musiikkinsa on nykyään tyyliltään poprock-musiikkia, mutta uran alkuvaiheilla musiikissa oli vaikutteita muun muassa glamrockista ja punkista. Ugglan kappaleet ovat tunnettuja satiirisista teksteistä, joissa ivataan ja pilkataan positiivisessa mielessä niin juorulehtiä kuin trubaduureja. Kappaleiden, jotka ivasivat muun muassa muskelimiehiä (”IQ”, 1983), viidenkymmenenvillitystä (”Fula gubbar”, 1986), juorulehtiä (”Jag mår illa”, 1989) ja trubaduureja (”Trubaduren”, 1993), myötä häntä on pidetty ivallisena mutta vitsikkäänä yhteiskunnan kommentoijana. Lisäksi hän on tunnettu pitkähköistä, kiharista hiuksistaan.
Elämä > Nuoruus

Magnus Uggla syntyi Tukholmassa Ruotsissa patenttineuvos Claës Ugglan ja Madeleine Thielen kolmanneksi lapseksi. Hänellä on kaksi isoveljeä, Johan Fredrik Claesson Uggla (1951–1998) ja Gabriel Claesson Uggla (s. 1944). Uggla oli lapsena varsin vilkas ja niinpä hänet erotettiinkin koulusta useaan kertaan, ensimmäisen kerran viidennellä luokalla. Hän muun muassa varasti opettajaharjoittelijalta rahaa, tappeli ja uhkaili muita oppilaita. Kaiken kaikkiaan Uggla erotettiin viidestä koulusta.
Elämä > Uran alku

Uggla perusti ensimmäisen yhtyeensä jo vuonna 1968 naapureidensa kanssa Nackassa. Yhtyeen nimi oli JUSO, joka oli lyhenne yhtyeen jäsenten sukunimistä. He soittivat Black Sabbathin innoittamaa musiikkia. Kappaleita olivat muun muassa ”Skogen brinner” ja ”Domedagen”. Yhtye sai vain kourallisen epäonnistuneita esiintymisiä Tukholman nuorisotaloissa.
Yhtyeen soitti muun muassa Pugh & Naturen ja Telefonpajsarnin lämmittelybändeinä. JUSO hajosi, kun Magnus muutti isänsä luokse asumaan, kun Magnuksen vanhemmat erosivat. Yhtyeen muut jäsenet jatkoivat, mutta yhtyeen nimeksi tuli Alexander Lucas (ruots. Alexander Lukas = Hannu Hanhi). Se oli hetken aikaa melko suosittu Tukholmassa.
Ugglan varhainen musiikki näytti saaneen vaikutuksia englantilaisesta punkista ja rockista, mutta siinä oli myös muun muassa syntikkapopin piirteitä. Hänen ensimmäinen albuminsa Om Bobbo Viking ilmestyi vuonna 1975. Albumin musiikki oli glamrock-tyylistä, ja hän oli saanut vaikutteita kappaleisiin muun muassa David Bowielta, Alice Cooperilta ja The Velvet Undergroundilta. Levyn kannessa hänet on voimakkaasti meikattu. Levy sai melko huonon vastaanoton: ilmestyttyään se myi vain 500 kappaletta. Levyn kappaleista kuitenkin erityisesti ”Hallå” sai myöhemmin paljon kuuntelijoita. Lisäksi Uggla pääsi samana vuonna esittämään levyltä kappaleen ”Bobbo Viking” SVT-kanavan Nöjesmazarinen-musiikkiohjelmassa.
Valokuvausta harrastanut Gabriel-veli avusti Ugglaa ottamalla albumien kansien kuvat ja suunnittelemalla albumien ulkonäön. Hän on suunnitellut suurimman osan Ugglan albumeista. Myöhemmin Gabriel Uggla perusti Gabriel Uggla AB -mainosstudion.
Seuraava levy, Livets teater, ilmestyi vuonna 1976. Albumin rakenne on erikoinen, sillä siinä on tavallisten kappaleiden lisäksi ”Livets teater” -osuus, joka on todella monipuolinen ja vaihteleva. Levyn sanottiin olleen edellä aikaansa, aivan kuten Om Bobbo Vikinginkin.
Elämä > Tyyli muuttuu

2000-luvulla Uggla on palannut takaisin rock-tyylisempään musiikkiin. Vuonna 2000 ilmestyneeltä Där jag är e're alltid bäst -albumilta hitiksi nousi muun muassa ”Nitar och läder”. Albumi nousi ilmestyttyään Ruotsin albumilistan kärkeen. Vaikka albumin kappaleet ovat aikaisempaa rockahtavampia, löytyy siltä herkkiäkin kappaleita, kuten ”Kan det vara kärlek”.[lähde? ]
Vuonna 2002 Uggla pääsi tekemään virallisen kappaleen jalkapallon MM-kisoihin 2002. Lisäksi hän laati uuden kapakkashow'n, Best in show, 2004–2005.
Uggla on 2000-luvulla esiintynyt muidenkin artistien kanssa. Vuonna 2001 hän esiintyi The Arkin ja Håkan Hellströmin kanssa ja kesällä 2005 hän oli kiertueella Lena Philipssonin ja Darin Zanyarin eli Darinin kanssa. Saman vuoden loppuun mennessä Ugglan albumeita oli myyty Ruotsissa lähemmäs kolme miljoonaa kappaletta.
Vaikka Ugglan tyyli on uran alkuvaiheilta nykypäivään asti vaihdellut, on levyillä kuitenkin rauhallisia, rakkautta ja rakastamisen vaikeutta käsitteleviä kappaleita. Näitä ovat muun muassa ”Astrologen” (albumilta Välkommen till folkhemmet) ja ”Varje gång jag ser dig” (albumilta Den döende dandyn).[lähde? ]
22. helmikuuta 2006 Uggla julkaisi Ett bedårande barn av sin tid -albumin, jossa hän tulkitsee esikuvansa Karl Gerhardin kupletteja. Tämä ei ole ensimmäinen kerta, kun hän tulkitsee Gerhardia. Hän on aikaisemmin vuonna 1975 tehnyt cover-version Gerhardin teoksesta Jazzgossen albumillaan Va ska man ta livet av sig för när man ändå inte får höra snacket efteråt. Edellä mainitun kappaleen lisäksi hän on tulkinnut vuonna 1991 kappaleen ”Katt bland hermeliner” Gerhardin 100-vuotissyntymäpäivän kunniaksi järjestetyssä tilaisuudessa. Ugglan viidestoista studioalbumi, Pärlor åt svinen, julkaistiin 24. lokakuuta 2007.
Nykyään Uggla asuu omakotitalossa Danderydissä, Tukholman kaupungin ulkopuolella. Hänellä on ruotsalaisen Aftonbladetin mukaan yli 28 miljoonan kruunun omaisuus.
Elämä > Melodifestivalen 2007

Uggla oli ehdolla Ruotsin edustajaksi vuoden 2007 Eurovision laulukilpailuun kuningaskuntaparodisella kappaleellaan ”För kung och fosterland”. Kappale sai ensiesityksensä lauantaina 24. helmikuuta Melodifestivalenissa. Uggla selvitti tiensä toiseen yritykseen eli niin sanottuun ”Andra chanseniin”.
Kappaleen sanoista nousi melkoinen kohu, sillä ensimmäisen säkeistön loppupuolella lauletaan ”Har vi tråkigt min fru och jag ringer vi in en skum polack” (vapaasti käännettynä ”Jos minulla ja vaimollani on tylsää, soitan hämäräperäiselle puolalaisella”). Polacker i Sverige -järjestön mukaan kappale loukkaa puolalaisia, joten se kirjoitti SVT:lle jopa protestin Ugglaa vastaan. Ugglaa uhattiin hylkäyksellä, jos kappale voittaisi tai hän ei muuttaisi kappaleen sanoja. Uggla itse sanoi, ettei hän ole tehnyt mitään väärää ja etteivät kappaleen sanat hyökkää puolalaisia vastaan, joten sanoissa ei ole mitään muutettavaa.
Uggla oli Sonja Aldénin kanssa suurimpia ennakkosuosikkeja Aftonbladetin 3. maaliskuuta tekemän kyselyn mukaan. Ugglaa parhaana piti 33 % äänestäneistä. Molemmat eivät kuitenkaan voineet voittaa, vaan heidät painostettiin kaksintaisteluun. Se sai aikaan aikamoisen äänestyskaaoksen. Moni kiivastunut lukija kirjoitti keskellä yötä viestejä, etteivät he olleet tulleet paikalle äänestämään Ugglaa. Uggla putosi näin ennakkosuosikkina yllättäen jatkosta, mitä ihmeteltiin todella paljon. Fiaskon myötä Uggla boikotoi Melodifestivalenia sanomalla, että jos hän olisi voittanut, olisi hän antanut jonkun muun esittää kappaleensa. Uggla lähti festivaalin jälkeisestä tilaisuudesta oltuaan siellä ainoastaan puoli tuntia, ja sanoi, ettei boikotoinut ainoastaan jälkitilaisuutta vastaan, vaan myös itse Melodifestivalenia.
Karl Gerhard – suuri esikuva

Suurin esikuva Ugglalle on ollut ruotsalainen kuplettilaulaja Karl Gerhard (1891–1964). Uggla on kertonut, ettei kotona hänen lapsuudessaan kuunneltu Gerhardia. Hänen vanhempansa pitivät Povel Ramelista, joten hän lauloi enimmäkseen Lingonbeniä ja Rock-Fnykisiä. Gerhard tuli kuitenkin hänen elämäänsä Ugglan ollessa 18-vuotias. Hän kertoi olleensa ystäviensä kanssa suuria David Bowie -faneja siihen aikaan. Sitten hän sattui kuulemaan Gerhardin ”Jazzgossen”-kappaleen pojista, joilla on ”tussia silmäluomissaan” (gossar, som har tusch på sina ögonlock). Hänen mukaansa tuntui siltä kuin kappale olisi kertonut heistä, vaikkakin kappale oli vuodelta 1922. Uggla tuli uteliaaksi ja osti hänen levyjään.
1970-luvun alkupuolella Ugglalla ja hänen ystävällään Staffan Birkenfalkilla oli tapana viettää aikaa Ugglan asunnossa Tukholman vanhassakaupungissa ja laulaa kupletteja. Uggla soitti pianoa ja molemmat lauloivat. Sen lisäksi, että Gerhardin tekstit olivat satiirisia, olivat ne myös poliittisia. Tästä huolimatta Uggla ei ole itse koskaan kirjoittanut poliittisia tekstejä. Hän sanoo, ettei kyse ole siitä, että hän olisi jotenkin pelkurimainen, vaan siitä, että hänen mielestään poliittiset tekstit ovat todella tylsiä.
Näyttelijäura

Muusikonuransa ohella Uggla on kiinnostunut näyttelemisestä. Hän opiskeli Calle Flygaren teatterikoulussa 1970-luvun puolessavälissä, mutta hänet erotettiin melko pian, koska hän nukkui pommiin ja tuli kenraaliharjoituksiin krapulassa. Vuonna 1976 hän sai sivuroolin Jonas Cornellin elokuvassa Bluff Stop. Elokuvassa hän näytteli kouluun kyllästynyttä Vincentiä. 1980-luvulla Uggla vaikutti monissa radiokuunnelmissa. Uggla sai lehdistöltä hyvää kritiikkiä ja näytteli vuonna 1983 melko isoa roolia Staffan Hildebrandin elokuvassa G (myös nimellä G – som i gemenskap). Elokuvassa hän näytteli Kristofferia. Vuonna 1985 Uggla näytteli Schüll-nimistä kauppiasta Hans Alfredsonin trillerissä Kohtalokas syrjähyppy (Falsk som vatten).
Seuraavan kerran Uggla esiintyi elokuvassa vasta vuonna 2000, jolloin hän näytteli psykiatria tukholmalaisessa elokuvassa Sex, lögner och videovåld. Tämän lisäksi hän ääninäytteli vuonna 2002 TV-sarjassa Da Möb. Uggla on myös esiintynyt monissa kapakka-, radio- ja teatteriesityksissä, kuten Tiggarens Opera -operetissa vuonna 1999 yhdessä Sven-Bertil Tauben kanssa Malmön musiikkiteatterissa.
Televisio-ohjelman isännöinti

Uggla sai keväällä 2008 oman televisio-ohjelman, jota SVT 1 näytti. Ohjelman nimi oli ”Var fan är mitt band?” (suom. Missä hitossa bändini on?). Ohjelmassa Uggla ja hänen kitaristinsa Martin Hedström kiersivät ympäri Ruotsia ja etsivät jäseniä rockyhtyeehensä. Ohjelmaa näytettiin 4. huhtikuuta – 23. toukokuuta 2008 perjantaisin.
Kunnianosoitukset

Vuonna 1991 Uggla vastaanotti äitinsä serkun puolisolta Povel Ramelilta ruotsalaisen Karamelodiktstipendiet-stipendin. Stipendi oli suuruudeltaan 20 000 kruunua.
Uggla valittiin Ruotsin parhaaksi miespuoliseksi liveartistiksi ja hänelle myönnettiin ensimmäinen Guldgadden-palkinto vuonna 1999. Lisäksi hänelle on myönnetty kaiken kaikkiaan seitsemän Rockbjörnen-palkintoa: vuoden parhaasta ruotsalaisesta albumista 1983 (Välkommen till folkhemmet), 1986 (Den döende dandyn) ja 1989 (35-åringen), minkä lisäksi hänet valittiin vuoden ruotsalaiseksi miesartistiksi vuosina 1983, 1986, 1989 ja 1993.
Vuonna 2005 hän sai 30 000 kruunun arvoisen stipendin Karl Gerhard -seuralta. Seura perusteli stipendin antamista Ugglalle sanomalla hänen olevan ”meidän aikamme Karl Gerhard”.
Kritiikki Ugglaa kohtaan

Menestyksen ohella Ugglaa ja hänen tekstejään on usein myös kritisoitu. Esimerkiksi uran alkuaikoina vanhemmat ihmiset eivät pitäneet Ugglasta ja hänen sanoituksiaan.[lähde? ] Erityisesti sanoituksien ivallisuus ja satiirisuus ei ole miellyttänyt kaikkia.[lähde? ] Jotkin kappaleet kun ovat ivalliseen sävyyn kertoneet homoseksuaalisuudesta (kuten ”Rembrant”, ”Bli Gay”), vanhempien ihmisten rakastumisesta (”Fula gubbar”), lappuliisoista (”P-F”) ja kauniista mutta tyhmistä malleista (”Dum dum”). Esimerkiksi viimeksi mainitussa lauletaan eräälle mallille: ”Olet typerä nauta / vain hyvä söpönä olemisessa / sillä kun avaat suusi, sinusta tulee helposti kimakka, tyhmä malli.” ja ”Mieluummin tartun oikeaan kouraan joka ilta kuin typerään malliin”.
Ennen lainakappaleita sisältävän Allting som ni gör kan jag göra bättre -albumin ilmestymistä Hoola Bandoola Band -yhtyeen Mikael Wiehe, joka kirjoitti kappaleen ”Vem kan man lita på?”, vaati Ugglalta 300 000 kruunun verran korvauksia. Uggla oli muuttanut kappaleen kohdan ”Och Robert Zimmerman flytt till landet med miljonerna” muotoon ”Och Björn Afzelius flytt till Italien med miljonerna”. Lopulta Uggla kuitenkin muutti kohdan alkuperäiseen muotoon.
Menestyksekkään 35-åringen-albumin ilmestyttyä muun muassa näyttelijä-laulaja Tommy Körberg ilmaisi tyytymättömyyttään ”Jag mår illa” -kappaleen tekstiin. Hänestä lauletaan ”och om jag ser Körberg överlägset jäsa, med pudrad näsa, mår jag riktigt illa” eli ”ja jos näen Körbergin ylimielisesti ylpeilevän puuteroidulla nenällään, voin todella pahoin”. Puuteri viittaa Körbergin vuonna 1981 saamaan vankeustuomioon kokaiinin hallussapidosta. Körberg ei pitänyt vanhojen virheiden muistelemisesta. Uggla kuitenkin vastasi Körbergin valitukseen sanomalla ”Kokain har man väl inte på näsan utan i näsan, eller hur?” eli ”Eihän kokaiinia ole nenällä vaan nenässä, vai kuinka?”.
Tuoreimpana tapauksena on vuoden 2007 Melodifestivalenissa kilpaillut kappale ”För kung och fosterland”. Kappaleen sanoitusten sanottiin loukkaavan puolalaisia. Aiheesta enemmän luvussa Melodifestivalen 2007.
Persoonallisuus

Uggla kertoo olevansa varsin itsepäinen, ja hän pitääkin sitä yhtenä suurimmista vahvuuksistaan. Lisäksi hän on omien sanojensa mukaan avoin kuin aukinainen kirja. Tämä on hänen mielestään hänen ”aavistamaton lahjakkuutensa”. Uggla ei kerro katuvansa oikeastaan mitään, sillä hän on käyttänyt eteen tulleet mahdollisuudet niin hyvin kuin mahdollista. Vapaa-aikana Uggla kertoo käyvänsä mielellään ystäviensä kanssa kapakoissa. Hän sanoo, että hänen imagoonsa kuuluu olla sitä mieltä, että on hienoa juoda. Syyksi tähän hän sanoo sen, että hän ei ole julkisuuden henkilöiden kanssa vapaa-ajallaan missään tekemisissä. Tärkeää tapahtumaa edeltävänä iltana hän ei kuitenkaan lähde minnekään.
Ugglan mukaan moni luulee virheellisesti, että hänellä on hyvä itseluottamus, ja uskaltaa siksi olla ilkeä. Tämän väitteen hän kumoaa, ja sanoo, että nimenomaan hänen huonon itseluottamuksensa takia hän hioo kappaleitaan mahdollisimman hyviksi. Jos hänen mukaansa on saanut paljon kuraa niskaansa, pitää julkaistuihin kappaleihin olla ensin itse tyytyväinen ja antaa arvostelijoiden sitten vasta kirjoittaa mitä kirjoittaa. Ugglan suurena haaveena on tehdä joskus ikivihreä kappale, kuten Billy Joelin ”Just the way you are”.
Diskografia

Muutamissa Ugglan albumeissa ei varsinaisesti lue artistin nimenä ”Magnus Uggla”. Sen sijaan joissain lukee ”Uggla...”. Näin on muun muassa albumeissa Den ljusnande framtid är vår, Allting som ni gör kan jag göra bättre ja Den döende dandyn. Albumien cd-versioiden takakansissa lukee kuitenkin Magnus Uggla. 35-åringen on tässä asiassa poikkeus: sekä etu- että takakannessa ei missään lue Ugglan nimeä, vaan pelkästään albumin nimi.
Studioalbumeita Ugglalta on ilmestynyt kaikean kaikkiaan 16, kokoelmalevyjä 4 ja livelevyjä yksi. Lisäksi Uggla julkaisi vuonna 1979 Magnus Uggla Band -nimellä yhden EP:n.
Diskografia > Studioalbumit

1975 – Om Bobbo Viking
1976 – Livets teater
1977 – Va ska man ta livet av sig för när man ändå inte får höra snacket efteråt
1978 – Vittring
1980 – Den ljusnande framtid är vår
1983 – Välkommen till folkhemmet
1986 – Den döende dandyn
1987 – Allting som ni gör kan jag göra bättre
1989 – 35-åringen
1993 – Alla får påsar
1997 – Karaoke
2000 – Där jag är e’re alltid bäst
2004 – Den tatuerade generationen
2006 – Ett bedårande barn av sin tid
2007 – Pärlor åt svinen
2010 – Karl Gerhard passerar i revy
2011 – Innan filmen tagit slut
Diskografia > Livealbumit

1981 – Godkänd pirat
2013 – Magnus den store
Diskografia > Kokoelma-albumit

1985 – Retrospektivt collage
1986 – Collection
1994 – 100% Uggla
2002 – Klassiska mästerverk
2008 – Magnus Uggla 1975–2008
Diskografia > Singlet

| --- | --- |
 1976 – Sommartid  1977 – Varning på stan  1977 – Yeh, why not  1977 – Ja just du ska va gla  1978 – Vittring  1979 – Everything you do  1980 – Apatí  1980 – Centrumhets  1981 – Ain’t about to go back  1981 – Sommartid (ny version)  1981 – Body love  1983 – IQ  1986 – Joey Killer  1986 – Fula gubbar  1987 – Vem kan man lita på  1987 – Ska vi gå hem till dig  1989 – Jag mår illa  1989 – Baby boom  1989 – Dum dum  1990 – Stig in och ta en cocktail  1993 – Varning på stan  1993 – 4 sekunder :  1993 – Jånni Balle  1993 – Till dom otrogna  1993 – Dansar aldrig nykter  1993 – Victoria  1993 – Trubaduren  1997 – Kung för en dag  1997 – Jag vill  1998 – Pom pom  1998 – Hand i hand (Dogge Doggeliton kanssa)  2000 – Nitar & läder  2000 – Hotta brudar  2000 – Morsan é okej  2001 – Där vi är e're alltid bäst  2002 – Vi ska till VM  2004 – Värsta grymma tjejen  2004 – Efterfest  2004 – Nu har pappa laddat bössan  2007 – För kung och fosterland  2007 – Pärlor åt svin  2007 – Vild & skild  2008 – 24 timmar  2009 - Hatten av  2011 - Gör mig till din man
Diskografia > EP:t

1979 – Magnus Uggla Band sjunger schlagers
Diskografia > Lainakappaleet > Kansainväliset lainakappaleet

Magnus Uggla on levyttänyt useita cover- eli lainakappaleita. Tässä ovat kansainväliset kappaleet, joihin Uggla kirjoitti uudet ruotsinkieliset sanoitukset:
Rolling Stones: ”Star Star” → ”Stjärn…r” (oikeastaan ”Stjärnluder”)
The Crystals: ”Then He Kissed Me” → ”Å, han kysste mej”
Nick Gilder: ”Metro Jets” → ”Centrumhets”
Bruce Woolley: ”Blue Blue (Victoria)” → ”IQ”
Nick Gilder: ”Worlds collide” → ”Herr servitör”
Diskografia > Lainakappaleet > Ruotsalaiset lainakappaleet

Uggla on levyttänyt omia versioitaan ruotsalaisista kappaleista virallisille albumeilleen:
”Jazzgossen” (Karl Gerhard)
”Leva livet” Lill-Babs (alun perin ”It’s My Party” (Leslie Gore))
”Ring ring” (ABBA)
”Mälarö kyrka” (Sven Lindahl)
”Livet är en fest” (Nationalteatern)
”Påtalåten” (Ola Magnell)
”Vem kan man lita på?” (Hoola Bandoola Band)
”Häng med på party” (Ulf Neidemar)
”I natt är jag din” (Tomas Ledin)
”Hög standard” (Peps Persson)
”Vi måste höja våra röste” (Margareta Garpe, Suzanne Osten ja Gunnar Edander) (koska varmuutta ensimmäisestä levyttäjästä ei ole, tässä on mainittu kappaleen tekijät)
”Tusen systrar” (Jösses Flickor)
”In kommer Gösta” (Philemon Arthur & the Dung)
”Speedy Gonzales” (Nationalteatern)
”Hog farm” (Pugh Rogefeldt)
”Ska vi gå hem till dig” (Lasse Tennander)
Lisäksi albumi Ett bedårande barn av sin tid sisältää pelkästään Ugglan versioita Karl Gerhardin kupleteista.
Elokuvaroolit

1977 – Bluff Stop
1988 – G
1985 – Falsk som vatten
2000 – Sex, lögner & videovåld
2002 – Da Möb (TV-sarja) (äänenä)
Aiheesta muualla

Wikimedia Commonsissa on kuvia tai muita tiedostoja aiheesta .
Magnus Ugglan sivut (ruotsiksi)
Magnus Uggla Myspacessa (englanniksi)
Uggla vastaanottamassa Karl Gerhard -stipendiä (Arkistoitu – Internet Archive) (ruotsiksi)
Magnus Uggla
| --- | --- |
Studioalbumit:   Om Bobbo Viking (1975)  Livets teater (1976)  Va ska man ta livet av sig för när man ändå inte får höra snacket efteråt (1977)  Vittring (1978)  Den ljusnande framtid är vår (1980)  Välkommen till folkhemmet (1983)  Den döende dandyn (1986)  Allting som ni gör kan jag göra bättre (1987)  35-åringen (1989)  Alla får påsar (1993)  Karaoke (1997)  Där jag är e're alltid bäst (2000)  Den tatuerade generationen (2004)  Ett bedårande barn av sin tid (2006)  Pärlor åt svinen (2007)  Karl Gerhard passerar i revy (2010)  Innan filmen tagit slut (2011) 
Livealbumit:   Godkänd pirat (1981)  Magnus den store (2013) 
Kokoelmat:   Retrospektivt collage (1985)  Collection (1986)  100% Uggla (1994)  Klassiska mästerverk (2002)  Magnus Uggla 1975–2008 (2008) 
EP:t:  Magnus Uggla Band sjunger schlagers (1979)
Muuta:  Var fan är mitt band? (2008)
Karl Gerhard on ollut Ugglan eräs suurimmista esikuvista jo 1970-luvulta asti. Kuvassa Gerhard vuonna 1930.